Seppo Niinivaara

**Seppo Sakari Niinivaara** (4. marraskuuta 1931 Helsinki - 15. lokakuuta 2004 Helsinki) oli suomalainen professori ja Helsingin Taidehallin pitkäaikainen johtaja.

Seppo Niinvaaran vanhemmat olivat kielentutkija ja Helsingin yliopiston suomenkielen lehtori Martti Niinivaara ja Helsingin yliopiston viron kielen ja kirjallisuuden lehtori Eeva Niinivaara, o.s. Pedriks. Niinivaara pääsi ylioppilaaksi 1951 ja valmistui filosofian kandidaatiksi Helsingin yliopistosta taidehistoria pääaineenaan 1956 ja filosofian maisteriksi 1962.

Niinivaara työskenteli Helsingin yliopiston taidehistorian laitoksen amanuenssina 1957-1960, Keski-Suomen museon taideosaston hoitajana 1960-1962, Uuden Tietosanakirjan toimittajana 1963-1966. Uusi Suomi-lehden kulttuuriosaston toimittajana 1965-1966. Taideteollisuusmuseon hoitajana 1963-1966 sekä Helsingin Taidehallissa intendenttinä 1968-1990 ja johtajana vuodesta 1990. Niinivaara jäi eläkkeelle 1994.

Niinvaara toimi kuvataidekriitikkona Ylioppilaslehdessä, Suomen Sosialidemokraatissa, Helsingin Sanomissa, Keskisuomalaisessa ja Uudessa Suomessa 1953-1966 ja oli aikakauslehti Taiteen toimittajana 1964-1966, Cygnaeuksen gallerian intendenttinä 1964-1979, Taidehalli-julkaisun toimittajana vuodesta 1973 sekä Suomen Taideyhdistyksen sihteerinä vuodesta 1969. Hän julkaisi ja toimitti useita teoksia kuvataiteen alalta ja sai Suomen Taideyhdistyksen taidekirjallisuuspalkinnon 1988. Niinivaara harrasti piirtämistä ja maalausta ja hän piti omat näyttelyt Helsingissä 1981 ja 1987 sekä Tampereella 1988.

Seppo Niinivaara oli naimisissa vuodesta 1956 toimistovirkailija Alli Annikki Kurpan kanssa. Heillä oli kolme lasta. Seppo Niinivaara kuoli 72-vuotiaana lokakuussa 2004 kotonaan Helsingissä syöpäsairauteen.

## Julkaisuja
* *Taidegrafiikka: tekniikkaa ja tekijöitä*; toim. Aukusti Tuhka ; avustajana Seppo Niinivaara. WSOY 1957
* *[[Alvar Aalto]]*; kirj. Göran Schildt, Leonardo Mosso, Teivas Oksala ; toimituskunta Matti Ikonen, Seppo Niinivaara ja Pekka Suhonen. Gummerus 1964
* *[[Pentti Kaskipuro]]: grafiikkaa - grafik - graphics 1952-1982*; toimittanut Rolando Pieraccini, teksti Seppo Niinivaara. Eurographica, Helsinki 1982
* *[[Reidar Särestöniemi]]: muistonäyttely Helsingin taidehalli 30.10-21.11.1982 - minnesutställning Helsingfors konsthall 30.10.-21.11.1982*; tekstit näyttelytoimikunta Brita Polttila, Tuomas Mäntynen, Seppo Niinivaara.  Helsingin taidehalli, Helsinki 1982
* *[[Veikko Vionoja]]: retrospektiivinen näyttely, Helsingin taidehalli 20.3.-30.5.1982 - retrospektiv utställning, Helsingfors konsthall 20.3.-30.5.1982*; tekstit Seppo Niinivaara, Juha Tanttu ; toim. Kari Hukkila, Seppo Niinivaara. Helsingin taidehalli, Helsinki 1982
* *[[Tapani Raittila]]: maalauksia, akvarelleja ja piirustuksia vuosilta 1945-1982*; näyttelyn järjestäjä Hämeenlinnan taidemuseo ; teksti Ulla Huhtamäki, Seppo Niinivaara ; kuvat Seppo Hilpo. Hämeenlinnan taidemuseo, Hämeenlinna 1982
* *[[Wilhelm Lehmbruck]] 1881-1919: veistoksia, maalauksia, grafiikkaa - skulptur, målningar, grafik*; suomalainen luettelo Seppo Niinivaara. Helsingin Taidehalli, Helsinki 1983
* *Veikko Vionoja: Maalauksia 1935-1984 - Målningar 1935-1984 - Paintings 1935-1984*; teksti Pekka Suhonen ; toim. Seppo Niinivaara, Rolando Pierraccini. Eurographica, Helsinki 1984
* *[[Onni Oja]]: Maalauksia 1927-1986 - Målningar 1927-1986 - Paintings 1927-1986*; teksti Jaakko Puokka ; toim. Seppo Niinivaara, Rolando Pieraccini. Eurographica, Helsinki 1986
* *Prisma 1956-1961*; teksti Erik Kruskopf ; toim. Seppo Niinivaara; valokuvat  Seppo Hilpo. Suomen taideyhdistys, Helsinki 1986
* *[[Gabriel Engberg]] - näköala vuorelta*; julkaisutoimikunta Heikki Siikaniva ym.; toim. Seija Artkoski ; taideteosluettelo Seppo Niinivaara, Sirpa Joenniemi, Seija Artkoski. Tampereen taideyhdistys ry:n julkaisuja 12. Tampereen taideyhdistys - Tamperelaisen kuvataiteen toimikunta, Tampere 1988
* *Modern masters '89*; kirj.  J. O. Mallander ym. ; taiteilijaesittelyt Seppo Niinivaara, Ullamaria Pallasmaa; toim. Seija Laapio. Helsingin Taidehalli, Helsinki 1989
* *Quadratum: [[Erkki Koponen]], [[Olavi Valavuori]], [[Sam Vanni]], [[Yrjö Verho]]: hommage à [[Ilmari Aalto]] 1891-1934: Helsingin taidehalli 6.1.-29.1.1989 - Helsingfors konsthall 6.1.-29.1.1989*; luettelon toimitus Erkki Koponen, Leena-Liisa Lehikoinen, Seppo Niinivaara. Helsinki 1989
* *Mestari K: juhlakirja Pentti Kaskipuron täyttäessä 60 vuotta 10.10.1990*; kirj. Leena Peltola, Seppo Niinivaara, Svenrobert Lundquist. Suomen taidegraafikot ja kirjatyöryhmä, Helsinki 1990
* *Tapani Raittila*; tekstit Seppo Niinivaara, Torsten Michelsen ; käännökset Carla Enbom ; valokuvat Matti Ruotsalainen. Suomen taideyhdistys - Otava, Helsinki 1991
* *[[Helge Dahlman]]*; tekstit Seppo Niinivaara, Kai Laitinen ; käännökset Carla Enbom ; valokuvat Matti Ruotsalainen. Suomen taideyhdistys - Otava, Helsinki 1995

## Suomennoksia
* Kurt Kranz : *Nähdä, ymmärtää, kiintyä: tie taiteen valtakuntaan* ; suom. Seppo Niinivaara. Aalto, Helsinki 1964 (alkuteos *Sehen, verstehen, lieben. Drei Schritte in die Kunst*
* Ulf Hård af Segerstad : *Suomen taideteollisuus*; suom. Seppo Niinivaara ; valokuvat Matti A. Pitkänen. Tammi 1969
* *Kosketus: kuvataide ja taidekäsityö: Helsingin taidehalli 11.3.-4.4.1988 - Beröring: bildkonst och konsthantverk: Helsingfors konsthall 11.3.-4.4.1988 - Touch: art and handicraft: Helsinki Art Exhibition Hall 11.3.-4.4.1988*; luettelon toim.  Ullamaria Pallasmaa ; käännökset Seppo Niinivaara, Margaretha Sippel, Ullamaria Pallasmaa. Helsingin taidehalli, Helsinki 1988

## Lähteet